Proizvodi i usluge u 2013. (2012.)

Europol kao glavni centar EU-a za potporu operacijama izvršavanja zakona Operativna potpora operacijama i zajedničkim istražnim timovima obuhvaća: obradu podataka, unakrsna izvješća, obavještajna izvješća, tehničku/forenzičku podršku i stručno znanje, raspoređivanje pokretnih ureda, izvješća o analizama, operativnu koordinaciju u sjedištu Europola, operativne sastanke, financijsku potporu i sl. Iznos operativne potpore koja je pružena državama članicama ponovno se povećao, čime se potvrđuje trend koji je u porastu te koji je bio vidljiv prethodnih godina u broju zahtjeva upućenih svim službama Europola: — potpora u 18 310 prekograničnih slučajeva, porast od 15 % tijekom 2012. godine (15 949), — 684 istrage u državama članicama koje je Europol aktivno podupirao usmjeravajući se na prioritetna područja kriminala, — 2 250 operativnih izvješća koja su izrađena u 2013. godini u usporedbi sa 2 141 u 2012. godini (uključujući unakrsna izvješća, izvješća o operativnim analizama, obavještajna izvješća i izvješća o tehničkim i ad hoc analizama), — Glavni istražitelj(i) operacija u državama članicama i stručnjaci iz država članica izrazili su veliko zadovoljstvo s operativnom potporom koju pruža Europol, — Europol je pružio financijsku potporu za 214 operativnih sastanaka i 36 sastanaka u vezi s platformom EMPACT, — Europol je pružio financijsku potporu za 39 istraga o krivotvorenju eura, — Europol je kao punopravni član pružio potporu 41 (30) zajedničkom istražnom timu, — Europski centar za računalni kriminal (EC3) pružio je potporu raznim uspješnim operativnim aktivnostima provedenim s državama članicama i zemljama koje nisu članice EU-a uključujući i privatni sektor (npr. razbijanje globalnih mreža za prijevare s kreditnim karticama, uključujući 15 000 kompromitiranih kreditnih kartica i dva pogona za izradu čitača magnetskog zapisa bankovnih kartica; mjere suzbijanja aktivnosti seksualnog iskorištavanja djece putem interneta u svijetu; te onesposobljavanje „botneta” kojim je bilo zaraženo gotovo dva milijuna računala), — Provedba članaka 4., 9., i 10. Sporazuma o Programu za praćenje financiranja terorizma obradom svih povezanih zahtjeva i tragova koji ukazuju na informacije o zločinu zaprimljenih iz Sjedinjenih Američkih Država. Aktivnosti strateške analize Strateške publikacije uključujući procjene opasnosti i izvješća o stanju. — Izrađeno je 38 strateških izvješća o organiziranom kriminalu i 14 strateških izvješća o terorizmu uključujući procjenu prijetnje teškog i organiziranog kriminala (SOCTA), procjenu opasnosti za svaki prioritet platforme EMPACT (ciklus politike za razdoblje 2013.–2017), ad hoc strateška izvješća o novootkrivenim prijetnjama, zajednička izvješća centra EMCDDA (2) i Europola, strateške procjene računalnog kriminala, izvješće o stanju terorizma u EU-u i trendovima (TE-SAT) te izvješće o stanju u vezi s putovanjima u terorističke svrhe. Europol kao središte EU-a za podatke o kaznenim djelima Kapaciteti za upravljanje informacijama, mrežna aplikacija za sigurnu razmjenu informacija (SIENA), informacijski sustav Europola (EIS), mreža ureda za vezu. — Putem aplikacije SIENA između Europola, država članica i trećih strana ukupno je razmijenjeno 4 56 598 operativnih poruka, što predstavlja porast od 10 % u usporedbi s 2012. godinom (4 14 334). — Do kraja 2013. godine, s Europolom je razmijenjeno 67 % ukupnog broja poruka iz aplikacije SIENA. — Informacijski sustav Europola sadržavao je krajem 2013. godine 2 45 142(1 86 896) unosa, pri čemu je udio unosa o osobama bio u porastu (najvažnija i najvrjednija vrsta unosa sa stajališta provedbe zakona). — Do kraja 2013. godine 21 nacionalni ured za povrat imovine u državama članicama bio je povezan s aplikacijom SIENA. Europol je 2013. godine pružio potporu u 93 zahtjeva za praćenjem imovine povezane s organiziranim kriminalom. — Jedinstvena mreža od gotovo 165 službenika za vezu omogućuje izravnu poveznicu s Europolovim sjedištem u Haagu i 28 nacionalnih jedinica Europola u glavnim gradovima država članica. Time se olakšava razmjena informacija i osigurava potpora i koordinacija istraga koje su u tijeku. Europol je također domaćin službenika za vezu iz 10 država koje nisu članice EU-a i organizacija koje surađuju s Europolom na temelju ugovora o suradnji. Osim toga, Europol je uputio dva službenika za vezu u Washington (SAD) i jednog u sjedište Interpola u Lyonu (Francuska). Europol kao centar EU-a za stručno znanje o provedbi zakona Platforme Europola za stručnjake, platforme za razmjenu podataka i rješenja za pohranjivanje podataka, proizvodi i usluge povezani sa znanjem, osposobljavanje, konferencije i sjednice za podizanje svijesti: — Platforma Europola za stručnjake obuhvaća 32 stručna područja, uključujući 4419 aktivnih korisničkih računa (25 platformi i 2663 korisnika na kraju 2012. godine). — Europol je pružio potporu održavanju 83 tečaja za osposobljavanje (koje organiziraju Europol, Europska policijska akademija (CEPOL) ili države članice). — Velika europska policijska konferencija koja se održava svake godine organizirana je u sjedištu Europola. Vanjski odnosi Europol surađuje s nizom partnera EU-a, zemljama koje nisu članice EU-a i međunarodnim organizacijama. Razmjena informacija s tim partnerima odvija se na temelju sporazuma o suradnji. Strateški sporazumi omogućuju dvjema uključenim stranama razmjenu svih informacija, osim osobnih podataka, dok operativni sporazumi omogućuju i razmjenu osobnih podataka. — Do kraja 2013. godine na snazi je bio 21 strateški sporazum i 11 operativnih sporazuma (18 država koje nisu članice EU-a, 11 tijela i agencija EU-a te tri druge međunarodne organizacije, uključujući Interpol). — Razmjena podataka s vanjskim partnerima (8 663) blago je porasla u usporedbi s 2012. godinom (8 547). — Ukupno osam partnera za operativnu suradnju i pet partnera za stratešku suradnju ima izravan pristup aplikaciji SIENA.